ماؤنٹ ایورسٹ

ماؤنٹ ایورسٹ دنیا دی سب توں اچی چوٹی ہے۔ ایہ کوہ ہمالیہ اچ نیپال تے چین دی سرحد تے واقع ہے۔ ایندی بلندی 8848 میٹر یا 29035 فٹ ہے۔ اینکوں پہلی وار مئی 29، 1953ء کوں ایڈمنڈ ہلری تے ٹینزنگ نورگے نے سر کیتا۔ نذیر صابر پہلا پاکستانی ہئی جیں نے اینکوں سر کیتا۔ ماؤنٹ ایورسٹ دا نیپالی نام ساگرماتھا ہے۔

چڑھائی دی تاریخ
1924ء اچ جارج میلوری تے اینڈریو اروایئن ݙو برطانویاں نے اینکوں سر کرݨ دی کوشش کیتی پر اوہ ݙوہیں واپس نہ آسڳے۔

1934ء اچ اینکوں ہک برطانوی مائوریس ولسن نے سر کرݨ دی کوشش کیتی لیکن مارا ڳیا۔

1938ء وچ ہک برطانوی مہم 27000 فٹ تک پہنجی لیکن برے موسم دی وجہ توں واپس آوݨا پیا۔

1951ء اچ ہک برطانوی مہم نے ماؤنٹ ایورسٹ دا سروے کیتا۔

1952ء وچ ݙو سوس مہمات نے اینکوں سر کرݨ دی کوشش کیتی لیکن انھاں کوں برے موسم دی وجہ توں واپس آوݨا پیا۔

1953ء اچ برطانوی مہم اچ اینکوں سر کر گھدا ڳیا۔

1996ء وچ ایندے تے چڑھدے ہوئے 15 لوگ مارے ڳیے۔

2005ء وچ ایندے تے ہک فرانیسی ہیلی کاپٹر لتھا تے کئی منٹ اتھاں گزار کے تلے آیا۔

Into The Thin Air ماؤنٹ ایورسٹ تے بݨائی ڳئی ہک فلم اے۔تحقیق و تحریر، اسماعیل بھٹہ
حوالے